**Мектептің даму жоспарының жобасы және бастапқы нәтижелерді талдау туралы рефлексиялық есеп**

Мeктептегi тәжiрибелік жұмысымды балалардың oқyын жaқсартуға, мұғалімдерді кәсіби дамытуға не көмектeседi, нендей қиындықтарды жeңyiміз керек және қай бағыттағы жұмыстарды дамытуға басымдылық бергeнімiз дұрыс деген сұрақтардың жаyабын табу үшін тәжірибенің бірінші күні ұжыммен «Оқыту мен оқуда әдістерді не үшін өзгерту қажет?» тақырыбында жиналыс өткіздім.

Жиналысқа 45 мұғалім қатысты. Мектептің І деңгейлі мұғалімі, қазақ тілі және әдебиет пәнінің мұғалімі, менің тәлім алушым А.О. бағдарлама мазмұнын ашатын таныстырылым жасап, жаңа бағдарлама мақсаты мен міндеттерін таныстырды. Бұл жиналыстан ұққаным, жалпы ұжым өзгеруге деген өздерінің ынталарын білдірді. Әсіресе, жас ұстаздар қатты қызығушылық танытты.

Мектеп жоспарына өзгеріс енгізуде курс барысында танысқан мектеп тәжірибесіне өзгеріс енгізудің түйінді он факторын негізге ала отырып жұмыс жасау керек екенін түсіндім. Өзгеріс тобымен ақылдаса келе, алғашқы коучингті «Сұрақ қою тихникасын білесіз бе?» деген тақырыпта өткіздім. Коучингке 22 мұғалім қатысты. Коучингіде мұғалімдер сабақ кезіндегі үш кезеңге , яғни ***проблема айқындау, проблема шешу , проблема шешімін қорытындылауға*** басты назар аударылды. Коучингті мұғалімдер өте жақсы қабылдады. Оған дәлел: коучинг соңында «Екі жұлдыз, бір тілек» әдісі бойынша жүргізілген кері байланыста «Не құнды?» деген сұраққа сабақ кезеңдеріндегі мұғалім мен оқушының іс әрекеттерінің ара жігін ажыратып алғанымыз деп жауап берді. Коучинг соңында жүргізілген кәсіби сұхбатта байқағаным , мұғалімдер өзгеру керектігін түсінгендерін жасырмады.

***Биология пәнінің мұғалімі Ұ.Т.(еңбек өтілі-20 жыл) күнделікті сабақ жоспарларына көңіл аудармай жүргендерін, сабақ жоспарын тек директор немесе орынбасар үшін дайындап келгендерін бүгінгі коучинг барысында түсініп, өкініп отырғандарын жасырмады.***

Бұл коучингтен түсінгенім: бағдарламаның негізгі идеясы-коучинг жүргізу арқылы мектеп мұғалімдерінің кәсіби оқуын тиімді ұйымдастыру екен. Ол үшін алдағы уақытта мектептің айқындалған проблемаларына сәйкес коучинг, тренингтерді ұйымдастыру керек екенін түсіндім.

Өзгеріс тобы мүшелерінің кезекті № 3 отырысында «Мұғалімдерді қалай кәсіби дамыту керек?» деген сұраққа жауап іздеп, ақылдаса келе курсалды тапсырма нәтижесінде төменгі сатыда тұрған 7 «Б» сыныбын нысаналы сынып ретінде таңдап, өзгерісті осы сыныптан, осы сыныпқа сабақ беретін мұғалімдерден бастауды жөн санадық. Осы мақсатта оқушылардан, ата-аналардан, пән мұғалімдерінен мектеп психологы түрлі сауалнамалар алып, сауалнама негізінде атқарылатын жұмыстарға жоспар құрдық.

7 «Б» сыныбына сабақ беретін деңгейліктен өтпеген мұғалімдерге тәлімгер етіп бірлестіктегі ІІІ деңгейден өткен мұғалімдерді бекітіп беріп: «*Егер оқушыларыңыз тәуелсіз, мақсатқа ұмтылғыш, өзін жігерлендіре алатын сенімді жауапкершілігі мол және сыни тұрғыдан ойлай алатын шәкірт тәрбиелегілеріңіз келсе, онда бірлесе отырып, оқыту мен оқудағы әдістерге ұжыммен, бірігіп өзгеріс енгізейік*, - деп бірлесе жұмыс істеуге шақырдым. Бұл ұсынысты мұғалімдер бірауыздан қабылдап, алдағы нысаналы сыныппен өткізілетін сабақтардың тақырыптарын бірлесе таңдады.

Кестеге сай 7 «Б» сыныбына сабақ беретін барлық мұғалім 7 модульді ықпалдастыра сабақ өтті. Мұндағы менің байқағаным: сабақ жоспарын бұрын ашық сабақ өтетін мұғалім дайындаса, бұл жолы бірлестік мүшелері өз тәжірибелерін ортаға салды. Нәтижесінде топтық жұмыстар, деңгейлік тапсырмалар, оқушы мен мұғалім арасындағы кері байланыс жақсы жүргізілді. Өтілген әр сабақтардан соң мұғалімдер өз сабақтарына берілген кері байланыстар арқылы кәсіби дами бастады. Оқушылардың сабақтарға берілген кері байланыстарында байқағаным, ең алғашқы берілген рефлексияларда оқушы сабаққа толық баға бере алмаса, кейінгі берілген кері байланыстарда сабақтың құнды кезеңдеріне, қызықты сәттеріне, қиындық туғызған, қызықтыра білген әдістерді топтап, нақтылап жеткізе білді. Өзгерістің нәтижесін мұғалімдер мен оқушылардан, ата-аналардан жүргізілген кәсіби сұхбаттардан білдім.

7 «Б» сыныбының тарих пәнінің мұғалімі Д.Р.: ***«Нысаналы сынып ретінде таңдау осы сыныпқа түскенде қатты қорықтым, себебі бұл сыныпта сабақты тыныш өту мүмкін емес. Оқушылар сабақта тіпті қалай отыру керектігін білмейтін. Жүргізілген тәжірибеден сыныптың қатты өзгергенін байқадым. Топтық жұмыстар ынтымақтастық орта қалыптастыратынына көз жеткіздім».***

Бұдан түсінгенім: сыныпта үнемі топтық жұмыстарды ұйымдастыру және мұғалім сабағына кері байланыс бергенде мадақтауды көбірек пайдаланып, оларды ынталандыру керек екен.

7 «Б» сынып оқушысыН.: ***«Бұрын физика сабағын жек көретін едім, себебі апай тек Л.С.И. деген оқушыларды алдыңғы партаға отырғызып соларды ғана жақсы көретін... Қазір сабақта топпен жұмыс жасаймыз, тапсырманы бірлесіп орындаймыз , маған топтық жұмыста достарым көмектеседі... Қазір апайлардың бәрі сабақты қызықты өткізіп жатыр...Маған басқа топтармен жарысқан ұнайды.»***

7 «Б» сыныбының ата-анасы М.(дәрігер): ***«Соңғы кездері қызым сабаққа көп дайындалатын болды. Мұғалімдер тапсырманы көп беретінін, сабақта оқушылардың көп шуламайтынын, апайлардың ұрыспайтынын айтып келеді. Мен Қазақстан тарихы сабағына қатысқанымда байқағаным, бұрын сыныптағы екі –үш оқушымен шектелетін, бұл жолы топпен жұмыс жасаудың нәтижесінде барлық бала қамтылып жатқаны қуантарлық жайт».***

Бұл кері байланыстан мен мынандай ой түйдім: алдағы уақытта мұғалімдерді кәсіби дамыту үшін мектептегі нысаналы сынып санын көбейтуді және сабақ жоспарларын бірлесіп құрастыруды қолға аламын деп шештім. Себебі, бірлесіп жоспарлауда бір-біріне қолдау көрсетеді, бір-бірінің кемшілігін бетіне баспай, кері байланыс беру арқылы өзін-өзі кәсіби дамытады деп ойлаймын. Сонымен қатар ата-аналарды мектеп өміріне көбірек араластырып, пікірін біліп отырсақ, олардың мұғалімдерге деген сенімі беки түсетінін түсіндім.

Бірінші бетпе-бет кезінде меңгерген теориялық білімімді пайдалана отырып, нысаналы сыныпты зерттеу мақсатында «Lesson Study» ұйымдастырдық. Бұл «Сабақты зерттеуден» байқағаным, мұғалімдердің бірлесе, ынтымақтаса жұмыс жасай отырып, жақсы нәтижеге қол жеткізе білді. Бұған дәлел ретінде тарих пәнінің мұғалімі Р.-ның: *«Бұл сабақты зерттеу маған өте ұнады, бұл әдістің оқушылардың білім деңгейін көтеруге, пәнге деген қызығушылықтарын арттыруға көп септігін тигізетінін білдім. Жапония мемлекетінде бастау алған бұл әдіс мұғалімдерге деген үлкен көмек екен, алдағы уақытта осы әдісті әр әдістемелік бірлестік бойынша кеңінен өткізіп отырсақ ...» - деген сөзін келтірер едім.*

Сонымен бірге бұл зерттеу сабақты бақылаған мұғалімдерге де әдістің ұнағанын олармен жүргізілген кәсіби сұхбаттан, кері байланыстан байқадым. Бұл жазбалар менің жұмысымның нәтижелі болғанын, алдағы уақытта да әріптестеріммен жұмыс жасап бұдан да үлкен жетістіктерге жететінімізді ойлап қуандым.

Мектептегі тәжірибе кезінде атқарылған жұмыстарымды қорытындылай келе сәтті және кездескен кедергілерге тоқталып өтсем:

1. 50% Мұғалімдер арасында ынтымақтастық орта қалыптасты.

2. Сабақ жоспарына бірлесе өзгеріс енгізе алды.

3. Тәлімгерлік үдеріс арқылы кәсіби сұхбат жүргізілді.

4. Өзгеруге бет бұруға ынталы топ құрылды.

Сонымен қатар, кедергілер де кездесті:

1. 40% мұғалімдердің бағдарлама идеясын түсінбеуі.

2. Дәстүрлі көзқарастан шыға алмау.

3. Өткізілген іс-шараларға ата-аналардың толық қатыспауы.

Келешекте мынадай іс-шараларды жоспарға ендіру арқылы мектеп жұмысын жетілдіремін:

1.Мұғалімдердің үздіксіз дамуына ықпал ететін семинар, коучингілерді ұйымдастыру.

2.Мектеп жұмысына ата-аналарды үнемі қатыстыру.

3.Сыртқы, ішкі желілік қоғамдастық жұмысын күшейту.

**Қолданылған әдебиеттер тізімі:**

1. 1. 1. Басшыға арналған нұсқаулық. – Астана: «Назарбаев ЗМ» ДББҰ Педагогикалық ШО, 2014. - 44 б.

2. Әлімов А. Интербелсенді әдістемені мектепте қолдану. – Алматы, 2015.- 177 б.

3. Мектептегі тәжірибе кезеңінде орындауға арналған тапсырмалар. -Астана: «Назарбаев ЗМ» ДББҰ Педагогикалық ШО, 2014.